«Moa Olsson» omdirigeres hit. For skiskytteren, se Moa Olsson (skiskytter).

**Moa Maria Ilar** (født **Olsson**; 6. juli 1997) er en svensk langrennsløper som representerer Falun Borlänge SK.

Idrettskarriere
---------------

### Sesongen 2013/14

Ilar ble svensk juniormester i 10 km skiathlon i 2014. Hun deltok i klassen D17-18 år under Scandic Cup 2013/14, og kom der på tredjeplass sammenlagt, med to andreplasser som beste enkeltresultater.

### Sesongen 2014/15

Under sesongåpningen i Sverige 2014 i Bruksvallarna kom hun på fjerdeplass på 5 km fri teknikk og femteplass på sprinten, i juniorklassen. Hun deltok i Junior-VM på ski 2015, og kom der på ellevteplass på 10 km skiathlon og og 20.-plass på 5 km fri teknikk, og hun deltok på det svenske stafettlaget som kom på fjerdeplass på 4 x 3,3 km stafett.

Hun deltok i Svensk mesterskap i langrenn for junior 2015, og kom der på andreplass i 10 km skiathlon og i 5 km klassisk i D18-klassen, der Ebba Andersson vant begge øvelsene. Hun vant to av rennene i Scandic cup 2014/15, og vant klassen D17-18 med 490 poeng.

### Sesongen 2015/16

Hun deltok i Svensk mesterskap i langrenn 2016, og kom der på 26.-plass i 15 km skiathlon. Hun ble tatt ut til å delta i Junior-VM på ski 2016, som ble arrangert i Romania, og kom der på 35.-plass på 10 km fri teknikk. Under Svensk mesterskap i langrenn for junior 2016 fikk hun bronse på 5 km fristil og på 10 km skiathlon.

Hun deltok i klassen D19-20 år under Scandic cup 2015/16, og kom der på 17.-plass med 125 poeng.

### Sesongen 2016/17

Sommeren 2016 deltok Ilar i Verdenscupen på rulleski 2016, og kom der på sjuendeplass i juniorklassen, der hennes lagvenninne Emma Larsson vant.

Hun vant 5 km klassisk i juniorklassen under sesongåpngingen i Sverige i november, i Bruksvallarna. Hun deltok i Skandinavisk Cup 2016/17, men fikk en 47.-plass som beste resultat, og fikk dermed ingen poeng i denne kontinentalcupen denne sesongen. Hun deltok i Junior-VM på ski 2017 i USA, og kom der på tiendeplass på 10 km skiathlon og 17.-plass på 5 km fri teknikk, og Sverige kom her på 5.-plass på 4 x 3,3 km stafett. Under Junior-SM på ski 2017 kom hun på tredjeplass på 5 km klassisk og femteplass på sprinten i D20-klassen, og hun deltok på Falun Borlänges herrelag på stafetten, sammen med Jonas Eriksson og Hugo Jacobsson, og disse kom på niendeplass.

Hun kom på andreplass sammenlagt i Scandic cup 2016/17, i klassen D19-20, kun slått av Moa Lundgren.

### Sesongen 2017/18

I august 2017 deltok hun i det 32 km lange Alliansloppet på rulleski, og kom der på tredjeplass i juniorklassen. Under Sesongåpningen i langrenn i Sverige 2017 kom hun på tredjeplass på sprinten, i seniorklassen. Hun fikk en tiendeplass på 10 km fri teknikk som beste enkeltplassering under Skandinavisk Cup 2017/18, og kom på 41.-plass totalt med 56 poeng.

Hun deltok i Volkswagen cup 2017/18, den svenske cupen for seniorer, og kom der på 15.-plass, og under Svensk mesterskap i langrenn 2018 kom hun på sjuendeplass på 10 km fri teknikk og 23.-plass på 15 km fellesstart. Hun deltok også i U23-VM på ski 2018, der hun kom på ellevteplass på sprinten, 23.-plass på 15 km skiathlon og 38.-plass på 10 km klassisk.

### Sesongen 2018/19

Svensk mesterskap i langrenn 2019 ble arrangert i Sundsvall, og Ilar kom der på 13.-plass på 15 km klassisk, 19.-plass på 10 km klassisk og 27.-plass på sprinten. Under svensk mesterskap del 2 kom hun på ellevteplass på 30 km. Hun fikk tre topp 10-plasseringer i Skandinavisk Cup 2018/19, og endte på niendeplass sammenlagt med 200 poeng. Hun debuterte i Verdenscupen i langrenn 2018/19, med en 44.-plass på 10 km fri teknikk i Ulricehamn.

### Sesongen 2019/20

Sommeren 2019 deltok hun i Verdenscupen i rulleski 2019, og kom der på fjerdeplass totalt. I august deltok hun i VM i rulleski 2019, og vant der lagsprint, der hun gikk sammen med Linn Sömskar. I tillegg kom hun på femteplass på 10 km klassisk, sjetteplass på 15 km fellesstart og 17.-plass på sprinten.

Hun fikk en andreplass og en tredjeplass som beste enkeltplasseringer i Skandinavisk Cup 2019/20, og kom på 12.-plass i totalcupen og åttendeplass i distansecupen. Hennes beste plassering i Verdenscupen i langrenn 2019/20. Hun deltok i U23-VM på ski 2020, og kom der på sjetteplass på 15 km fellesstart, 20.-plass på 10 km klassisk og 44.-plass på sprinten. Sverige kom på fjerdeplass på 4 x 5 km stafett.

Hun vant Volkswagen Cup 2019/20 sammenlagt, med 325 poeng.

### Sesongen 2020/21

Under Sesongåpningen i langrenn i Sverige 2020 i Bruksvallarna kom Ilar på tiendeplass på 10 km fri teknikk, og hun kom på 19.-plass på sprinten.

Referanser
----------

1. ↑  FIS - *Moa Ilar - Results 2014*, besøkt 27. november 2020.
2. ↑  Svenska Skidförbundet - *Scandic Cup 2013-2014 - D 17-18*, besøkt 27. november 2020.
3. ↑  FIS - *Moa Ilar - Results 2015*, besøkt 27. november 2020.
4. 1 2 3  Skidresultat.se - *Moa Olsson*, besøkt 27. november 2020.
5. ↑  Skidor.com - *Scandic Cup 2014-2015 - D 17-18*, besøkt 27. november 2020.
6. ↑  Skidor.com - *Scandic Cup 2015-2016 - D 19-20*, besøkt 27. november 2020.
7. ↑  FIS - *Cup Standings - Roller skiing junior world cup - Season 2017*, besøkt 27. november 2020.
8. ↑  Längd.se - *Klar juniorseger för Moa Olsson*[*død lenke*], besøkt 27. november 2020.
9. ↑  FIS - *Moa Ilar - Results 2017*, besøkt 27. november 2020.
10. ↑  Skidor.com - *Scandic Cup 2016-2017 - D 19-20*, besøkt 27. november 2020.
11. 1 2  FIS - *Moa Ilar - Results 2018*, besøkt 27. november 2020.
12. ↑  FIS - *Cup Standings - Scandinavian Cup - Season 2018*, besøkt 27. november 2020.
13. ↑  FIS - *Cup Standings - Scandinavian Cup - Season 2019*, besøkt 27. november 2020.
14. ↑  FIS - *Moa Ilar - Results 2019*, besøkt 28. november 2020.
15. ↑  FIS - *Cup Standings - Cross-Country Roller Skiing World Cup - Season 2020*, besøkt 28. november 2020.
16. 1 2  FIS - *Moa Ilar - Results 2020*, besøkt 28. november 2020.
17. ↑  FIS - *Cup Standings - Scandinavian Cup - 2020*, besøkt 28. november 2020.
18. ↑  Skidor.com - *Volkswagen Cup 2019-2020 - D 21* , besøkt 28. november 2020.
19. ↑  FIS - *Moa Ilar - Results 2021*, besøkt 28. november 2020.

Eksterne lenker
---------------

* (sv) Offisielt nettsted Rediger på Wikidata
* (en) Moa Ilar – Olympics.com Rediger på Wikidata

* (en) Moa Ilar – Olympedia Rediger på Wikidata

* (sv) Moa Ilar – Sveriges olympiske komité Rediger på Wikidata

* (en) Moa Ilar – FIS (langrenn) Rediger på Wikidata
* Moa Ilar på Instagram Rediger på Wikidata